สวัสดีค่ะ เมื่อวันที่24กันยา หมดยาคุมเข็มแรกแต่ไม่ได้กินต่อ ประเดือนก็มาปกติแต่มา2รอบในหนึ่งเดือนหากกันแค่4-5วันประจำเดือนหนูก็มาอีกประมาณ1-2อาทิตย์ก็หายไปปกติ พอมาถึงเดือนพฤศจิกา ตั้งวันที่3ถึงวันที่19ประจำเดือนหนูมาตลอดเเต่มาน้อยมากค่ะ จะเป็นโรคอะไรไหมค่ะ
สวัสดีค่ะ หากมีประจำเดือนมา 2 ครั้ง โดยห่างกันเพียง 4-5 วัน แล้วหลังจากนั้น ได้มีเลือดออกมาตั้งแต่วันที่ 3-19 พ.ย. ถือเป็นอาการเลือดออกผิดปกติจากช่องคคลอด ก็หากไม่ได้ไปฉีดยาคุมกำเนิดต่อแล้ว ก็ไม่น่าเกิดจากผลของยาฉีดอีก โดยอาการเลือดออกผิดปกติดังกล่าว อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยหากหลังจากหยุดฉีดยาคุมไป ได้มีเพศสัมพันธ์ ก็ย่อมมีโอกาสตั้งครรภ์ได้2. มีการอักเสบติดเชื้อในโพรงมดลูก แต่มักมีตกขาวที่ผิดปกติ และอาการปวดท้องน้อยร่วมด้วย3. มีโรคของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอรโมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้นในเบื้องต้น อาจลองตรวจหาการตั้งครรภ์ดูก่อน หากตรวจไม่พบ แต่ยังคงมีเลือดออกมาไม่หยุด ก็ควรไปพบสูติ-นรีแพทย์เพื่อตรวจหาสาเหตุค่ะ